KINNITATUD

Hiiu Kooli

direktori 13.06.2024

käskkirjaga nr 2-1/14

|  |
| --- |
| Heaks kiidetude- õppenõukogus 29. mail 2024**Hiiu Kooli üleminekueksamite nõuded, tingimused ja kord** 1. Üleminekueksami (edaspidi „eksami”) sooritavad 8.klassi õpilased ühes õppeaines õppeperioodi lõpus.
2. Eksami aine määrab õpetajate ettepanekul kooli juhtkond ja teavitab sellest õpilasi ning õpetajaid.
3. Eksamile lubatakse kõik õpilased sõltumata õppeedukusest.
4. Eksamist võib õppenõukogu vabastada õpilase, kelle kõik veerandi- või kursusehinded on „4“ ja „5“ ja kelle käitumine on hea või eeskujulik. Ettepaneku vabastamiseks teeb aineõpetaja kooskõlastatult klassijuhatajaga.
5. Eksam võib olla kirjalik või suuline või sooritatud uurimistööna. Eksami vormi määrab kooli juhtkond.
6. Aineõpetaja koostab kirjaliku töö või suuliseks esituseks eksamipiletid nii, et nende sisu hõlmaks antud aines kogu õppeaasta jooksul õpitud põhiteadmised.
7. Kui eksami vormiks on uurimistöö, kehtivad sellele uurimistöödele kehtestatud nõuded.
8. Eksam toimub vähemalt kolmeliikmelise eksamikomisjoni ees. Eksamineerivaks õpetajaks on aineõpetaja, kes ei või olla komisjoni esimeheks. Komisjonide koosseisud ja eksamite toimumise ajakava kinnitab kooli direktor vähemalt üks nädal enne eksamite algust.
9. Mõjuva põhjuseta eksamile hilinenud õpilast eksamile ei lubata ja eksam loetakse sooritatuks hindele „nõrk“. Eksami sooritamiseks määratakse uus tähtaeg, kuid mitte hilisem kui antud õppeaasta viimane õppenõukogu.
10. Eksami toimumise ja tulemuste kohta koostab eksamikomisjon protokolli.
11. Eksamihinnet arvestatakse põhikooliastmes aastahinde väljapanekul. Eksamihinne võib kokkuvõtva hinde väljapanemisel olla määrava kaaluga.
12. Eksami hindele „puudulik” või „nõrk” sooritanud õpilasele määratakse eksamiaines täiendav õppetöö.
13. Antud õppeaasta 30. augustiks eksami hindele „puudulik” või „nõrk” sooritanud või eksamit mittesooritanud põhikooli õpilasele määratakse selles aines individuaalne õppetöö.
 |
|  |